《小舟过吴江风雨大作夜泊三家村翌日风回到家》
宋代·孙应时

短篷仅容坐，一滴不通雨。
不料西南风，滂沛遽如许。
荡摇首屡觞，跧弯背欲偻。
笔经四桥侧，心动不敢语。
茫洋万顷天，一叶纵掀舞。
翻思田舍乐，甚念稿人苦。
黄错随意泊，古木荫灵宇。
小作鸡酒愿，欲祷辞未吐。
觉来风回东，快便谁所与。
平明八十里，到家日未午。
万事一翻覆，戚欣何处所。
舟定稍按摩，起身试步武。
一室有余宽，洗杓命儿女。
门外风涛急，闭门良可御。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。